ИЗСЛЕДОВАТЕЛСКИ ПРОЕКТ – тематичен

Факултет по педагогика

Тема: **Готовност на младите хора за семеен живот и родителство**

договор №. 80-10-125 от 25.04.2018 г.

Ръководител: доц. д-р Тони Манасиева

Екип: ас. д-р Йорданка Николова, ас. д-р Даниела Рачева,

студенти Кристина Нейчева, Денис Щилянов, Александър Желев – ФП

Проектът е насочен към проучване готовността на младите хора на възраст 16-21 години за семеен живот и родителство. Анализът идентифицира проблемни области, от които се извеждат методически насоки за работа.

В съответствие с основната цел на проекта са:

• проучени, анализирани и систематизирани данни от нормативни документи, касаещи правата и задълженията на родителите и тези, които изпълняват родителски функции;

• конструиран и апробиран инструментариум на анкетно проучване сред младежи от различни училища в страната и студенти от СУ; направен задълбочен анализ на получените данни, потърсена корелация между мненията на студентите и учениците, на студенти изучавали и неизучавали учебна дисциплина по проблематиката;

• осъществени срещи-дискусии с ученици и студенти, за по-задълбочено идентифициране на проблемите в разглежданата област на изследване и отношението им към въпроси като: избор на партньор за създаване на семейство, права и задължения на родителя в процеса на създаване, отглеждане и възпитание на деца, усвояване на социални роли, свързани със семейството и родителството, специфика на отношенията между родителите и децата; както и дефицити в подготовката на младите хора за семеен живот/родителство и причини за тях, наличие и актуалност в училищни учебни дисциплини на теми, свързани с проблематиката, необходимост от допълнително обучение и негови конкретни насоки;

• систематизирани и анализирани данните, получени от анкетното проучване и срещите-дискусии;

• подготвени и публикувани материали с резултати от изследването, популяризирани в педагогически издания и форуми.

• организирана и проведена кръгла маса на по темата на проекта, с представяне на резултатите и в разгърната дискусия със студенти от всички специалности на Факултета по педагогика. По отношение на тези участници се отчита и апробирането в академична среда на подготовка, провеждане и изява на научно-практически форум – дейност, вписваща се и във формирането съответни умения в рамките на актуалното им академично обучение, и в бъдещи техни научни и професионални изяви.